|  |  |  |
| --- | --- | --- |
| До Општина: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив на општина)* Градоначалник
* Комисија формирана од градоначалник
 |  |
| Од:  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (име и презиме на родител/старател) | Со адреса на живеењe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
|  |  |
| Предмет: | ПРИГОВОР |
| Основ: | Незапишување на дете во прво одделение во ООУ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Врз основа на член 61 став (5) од Законот за основното образование (Сл.Весник бр.161/2019 и 229/2020), како родител/старател на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, навремено и во законски рок го поднесувам овој

**П Р И Г О В О Р**

**на одлука за незапишување на дете во прво одделение во наведеното училиште, извршенa со објавен список на ден \_\_\_\_\_\_\_\_\_\_\_\_\_\_, на постапка за упис на дете во прво оделение и за непочитување на уставни и законски одредби**

Согласно позитивните законски прописи, Комисијата формирана од страна на градоначалникот итно и во најкраток можен рок да го разгледа и да постапи по овој приговор, истиот да го усвои и да го задолжи директорот на основното училиште да ги отстрани противуставните и незаконски дејствија и да изврши запишување на моето дете во прво оделение во наведеното училиште во учебната 2022/2023 година.

Комисијата формирана од градоначалникот на општината како основач на основното училиште ИТНО и ВО НАЈКУС можен рок да преземе мерки со кои ќе се спречи противуставното и противзаконското постапување на директорот и Комисијата за запишување на дете во прво одделение формирана од директорот за учебната 2022/2023 кои со таквото однесување, условување, притисок и уцена, без правен основ со известување односно објава на списоците за запишани деца во прво одделение во учебната 2022/2023 година, го одбија запишувањето во прво одделение на моето дете, со што:

* Не го овозможуваат и го прекршуваат остварувањето на уставно загарантираното право на задолжително основно образование на моето дете;
* Го спречуваат моето законско право како родител да го запишам своето здраво дете во училиштето согласно реонот во кој живеам;
* При запишувањето на ученици во прво одделение не ја почитуваат постапката и процедурите предвидени со Законот за основното образование;
* Вршат дискриминација по повеќе основи и сегрегација на моето дете и на мене како родител/старател;
* Преземаат активности, доделуваат обврски, постапуваат без правен основ и одлучуваат за работи за кои како образовна институција не се надлежни;
* Не ја извршуваат законски, совесно и професионално односно ја злоупотребуваат својата службена положба и овластување, при што се оградуваат од одговорност за да ми дадат конкретен одговор врз основа на која законска одредба согласно Закон за основно образование не се врши упис на моето дете.
* Го кршат и не го почитуваат Уставот, позитивните законски прописи, конвенциите и ратификуваните меѓународни договори.

Имено, како родител/старател кој има живеалиште во реонот на ова основно училиште, на ден \_\_\_\_\_\_\_\_\_\_ согласно законскиот рок за уписи наведен во Законот за основно образование во предметното основно училиште, a со цел да ја исполнам својата должност за упис на дете во прво одделение, во училиштето ги доставив следните документи:

1. Вакцинален картон (потврда за примените задолжителни вакцини за детето)
2. Потврда од офталмолошки преглед,
3. Потврда од стоматолошки преглед, сите издадени од надлежни здравствени установи
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Загарантираното уставно право уредено и утврдено со уставните одредби од член 44 е право кое не е, ниту смее да биде условено или ограничено. Законите е потребно да бидат во согласност со Уставот, а сите други прописи да бидат усогласени со Уставот и со закон. Согласно одредбите од Закон за основно образование, **не постои ниту еден законски основ за незапишување на дете**. **Ниту едно дете не смее и не треба да биде исклучено од образовниот процес, без оглед на здравствената состојба или вакциналниот статус**. Дури и во однос на реонот и во однос на дете со попреченост односно дете со одредена развојна попреченост, законските одредби упатуваат на преземање соодветни активности или насоки, но во ниту еден случај детето нема да остане незапишано во прво одделение. Па, така законот каде согласно член 63 став (2) е утврдено дека основното училиште е должно да ги опфати учениците од својот реон, предвидел можност со член 62 став (3) дека родителот, односно старателот може да го запише детето во друго основно училиште во истиот или друг реон, ако за тоа има согласност од училиштето во кое се запишува и од училиштето во реонот во кој живее или каде што постојано престојува, како и право на училиштето согласно член 63 став (4) каде е утврдено дека основното училиште може да запише ученици од друг реон или од друга општина само доколку има слободни места за запишување или доколку ученикот од другиот реон или општина нема можност за следење на наставата на својот мајчин јазик во својот реон односно општина. Во однос на деца со попреченост, исто така, согласно законските одредби е овозможено и дадени се поповолни услови за овие деца, па уредил дека реонизацијата не се применува за овие деца, а дополнително уредил дека комисија составена од педагог или психолог или специјален едукатор и рехабилитатор и наставник од редот на одделенските наставници која ја формира директорот на училиштето, ако процени дека детето има одредена развојна попреченост, а притоа родителот, односно старателот не доставил мислење/функционален профил од стручното тело за проценка, во најдобар интерес на детето е комисијата да го упати родителот, односно старателот кај стручното тело за проценка, со цел да се одредат потребните мерки за поддршка во учењето. **Сето ова е во насока на исполнување на уставните права и одредбите од Закон за основно образование согласно кои училиштето е должно да ги запише децата во реонот каде е живеалиштето и престојувалиштето на родителот/старателот и училиштето е должно да преземе активности со цел нивно запишување во основното училиште.**

**Недоставувањето на Потврда за примените задолжителни вакцини за детето, офталмолошки и стоматолошки преглед, издадена од надлежна здравствена установа или непотполни потврди не се правен основ за незапишување на дете во прво одделение**. Имено, дали доколку при офтамолошки преглед дете на кое му е одредена диоптрија за која треба да носи наочари со одреден диоптер не треба да се запишува во основно училиште? Или дете на кое при стоматолошки преглед му е утврдено дека има дентални проблеми не треба да биде запишано во прво одделение? Основното училиште согласно законските одредби од Закон за основно образование и Правилникот за имунопрофилакса, хемиопрофилакса, лицата кои подлежат на овие мерки, начинот на изведување и водење евиденција и документација, е должен само да го провери вакционалниот статус. Согласно член 83 став (2) и став (3) од Правилникот е утврдено дека проверка на вакциналниот статус се врши врз основа на споредување на приложената документација за сите претходни имунизации, врз основа на Картон за имунизација - Личен картон за извршена имунизација и согласно Календарот за задолжителна имунизација на лица на одредена возраст. Врз основа на утврдената состојба за вакциналниот статус, се спроведува имунизација или повторна имунизација, во согласност со одредбите од овој правилник и во постапка согласно Закон за заштита на правата на пациентите, Закон за здравствена заштита, Закон за заштита на населението од заразни болести и Програма за задолжителна имунизација на населението. **Основното училиште ниту има надлежност ниту овластување да постапува согласно овие закони и прописи.**

**Врз основа на која законска одредба основното училиште не извршило запишување на дете во прво одделение односно одбива запишување на дете во прво одделение? Согласно која одредба е точно предвиден и наведен основот дека поради неизвршен стоматолошки преглед, неизвршен офтамолошки преглед или непримени вакцини односно некомплетно примени вакцини, ненавремено примени вакцини или одложување на вакцинација или недоставување на сите или на било која од наведените потврди во временскиот период за уписот согласно огласот за запишување, основното училиште има право да не изврши запишување на дете? Согласно која законска одредба основното училиште утврдило дека претходно наведените причини се законска основа детето да не може да биде запишано во прво одделение односно дека на детето му e ограничено правoтo на образование и дека детето нема право на образование загарантирано со Устав?**

Основното училиште во спроведување на постапката за упис на дете во прво одделение мора и треба да постапува во согласност со Законот за основно образование. Согласно член 60 став (4) од Законот за основно образование во прво одделение на основното училиште родителот, односно старателот е должен да го запише детето кое до крајот на календарската година ќе наполни шест години. Меѓутоа спротивно на закон и без правен основ, мене како на родител ми е оневозможено да ја извршам својата должност. Понатаму, согласно член 61 став (4) За незапишувањето, односно за неподготвеноста на детето за тргнување во училиште, комисијата за запишувањето на детето во училиштето формирана од директорот на училиштето, е должна писмено да го извести родителот, односно старателот најдоцна до 15 јуни. Согласно член 64 став (1) Основното училиште е должно да го извести овластениот просветен инспектор на општината или државнот просветен инспектор во општините каде нема овластен просветен инспектор за децата кои не се запишани во прво одделение до 20 јуни, а за учениците кои неоправдано не го посетуваат основното училиште повеќе од еден месец, во рок од три работни дена од истекот на месецот. Согласно член 64 став (2) За учениците кои не се запишани во основното училиште согласно со членот 60 став (4) од Закон за основното образование, училиштето е должно да преземе активности со цел нивно запишување во основното училиште. Согласно член 64 став (3) Активности кои ги презема училиштето од ставот (2) на овој член, се: домашна посета на семејствата на учениците кои не се запишани односно учениците кои неоправдано не го посетуваат основното училиште повеќе од еден месец, соработка со граѓански организации кои работат за намалување на дискриминација, сегрегација и изолација, едукација на родители односно старатели, отворен информативен ден на училиштето. И членот 14 од Законот за основно образование наведува дека и децата кои не биле вклучени во настава, а се со надмината возрасна граница за вклучување во соодветното одделение на основно образование, имаат право на основно образование под еднакви услови, како и останатите деца.

Согласно погоре цитираните одредби од Закон за основното образование, а особено дефинираните активности од член 64 став (3) никаде не е наведена активност вакцинација или преземање на здравствена активност која треба да ја спроведува училиштето, а со оглед дека во конкретниот случај не е извршено запишување на детето во прво одделение поради непотполн вакцинален картон. Се поставува прашање на кое **Комисијата формирана од градоначалник треба да провери и да ми одговори:** **Кои активности согласно член 64 став (2) и (3) сите погоре наведени членови од Законот за основно образование, а кои се задолжителни за основното училиште, ги презело, ги презема или ќе ги преземе училиштето во мојот случај?**

Дополнително, нејасно е како, а врз основа на Уставот и законите, повеќето основни училишта ги почитуваат и запишуваат децата со непотполн вакцинален картон, а во други се применуваат незаконски дејствија и не се запишуваат деца на кои им недостасува една или повеќе вакцини. Уставот и законите важат и се применуваат на целата територија на РСМ подеднакво за сите граѓани, па одредени општини и основни училишта не смеат и не можат самоволно и противзаконски да постапуваат.

Врз основа на погоре наведеното, директорот на именуваното училиште и Комисијата за запишување на дете во училиштето формирана од директорот ги прекршуваат и не ги почитуваат и применуваат Уставот и законските одредби, како и одредбите од конвенциите и меѓународно ратификувани договори, ја злоупотребуваат службената должност, вршат принуда и условување без правен основ и тоа:

* **Прекршен е член 44 од Уставот** и не ми е овозможено остварување на загарантираното уставно право според кое секој има право на образование; образованието е достапно на секого под еднакви услови и основното образование е задолжително и бесплатно.
* Во Уставот како правен документ со најголема правна сила, со кој сите закони и останати прописи треба да бидат усогласени, не е утврдено дека основното образование е условено односно задолжително за учениците кои ги имаат примено сите вакцини согласно вакциналниот календар ниту пак за сите ученици кои не се комплетно вакцинирани, а вакво ограничување и условување не е уредено ниту со Закон за основното образование ниту со други закони и подзаконски акти.
* Прекршени се и од страна на основното училиште и комисијата за запишување на дете во прво одделение формирана од директорот, постапено е спротивно на **член 3, член 4, член 5, член 7, член 8, член 11, член 60 став (4), член 61 став (4).член 63, член 64 и член 65 од Законот за основното образование, а со тоа се исполнети и условите за примена на прекршочни одредби и глоба за директорот на основното училиште согласно член 169 алинеја** **7 и 8 од Законот за основното образование.**
* **Прекршен е член 2 од Протоколот кон Европската конвенција за заштита на човекови права** каде е утврдено дека: „Никому не може да му се одземе правото на образование. Во своето дејствување во областа на образованието и наставата, државата ги почитува правата на родителите да обезбедат образование и настава во согласност со своите верски и филозофски убедувања.”
* **Не се почитувани и прекршени се ратификуваните конвенции односно членот 28 од Конвенцијата за правата на детето на ООН и Конвенцијата за остварување на правата на децата донесена од Советот на Европа во 1996 година.**

„Државите членки му го признаваат правото на детето на образование и поради постепено остварување на ова право врз основата на еднакви можност, посебно: a) Го прогласуваат основното образование за задолжително и бесплатно за сите.“

* **Не е почитуван и прекршен е членот 13 став (1) од Меѓународен пакт за економски социјални и културни права** каде е утврдено дека Државите - страни на овој пакт го признаваат на секое лице правото на образование.

Врз основа на сето наведено и образложено во овој приговор, барам од Градоначалникот на Општината и од Комисијата која истиот ја формира согласно Закон, да го усвојат приговорот, да утврдат прекршување на Уставот и законските одредби и да преземат мерки и активности со кои ќе се спречи понатамошно извршување на незаконити дејствија и грубо кршење на правата на моето дете кое има право да стекне статус на ученик, со оглед на тоа што до 31 декември ќе биде на возраст од 6 години, има живеалиште во реонот на училиштето, психофизички е здраво и способно за следење на настава.

Барам од Градоначалникот на Општината и од Комисијата која истиот ја формира согласно Закон, да го усвои приговорот, да го задолжи директорот на основното училиште да ги отстрани противуставните и незаконски дејствија и да изврши запишување на моето дете во првооделение во наведеното училиште во учебната 2022/2023 година.

Прилог:

|  |  |
| --- | --- |
| Родител / Старател |  Датум и место |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |